โลลิตั้งแคมป์

โลลิตั้งแคมป์, แคมป์สบายสไตล์สาว ๆ  หรือ แคมป์วัยใสหัวใจกระเตาะ () เป็นซีรีส์การ์ตูนญี่ปุ่น เขียนเรื่องและวาดภาพโดย Afro เป็นเรื่องราวในจังหวัดยามานาชิ ประเทศญี่ปุ่น เกี่ยวกับการผจญภัยของชิมะ ริน, คางามิฮาระ นาเดชิโกะ และเพื่อน ๆ ในการเดินทางไปยังจุดตั้งแคมป์หลายแห่ง

โลลิตั้งแคมป์ ตีพิมพ์ครั้งแรกในนิตยสาร Manga Time Kirara Forward ของสำนักพิมพ์โฮบุนชะตั้งแต่เดือนกรกฎาคม พ.ศ. 2558 ถึงเดือนกุมภาพันธ์ พ.ศ. 2562 แล้วย้ายไปเผยแพร่ในเว็บไซต์และแอปพลิเคชันของสำนักพิมพ์โฮบุนชะที่มีชื่อว่า Comic Fuz. ได้รับการตีพิมพ์เป็นหนังสือการ์ตูนรวมเล่ม 11 เล่ม 

โลลิตั้งแคมป์ ได้รับการดัดแปลงเป็นซีรีส์อนิเมะโทรทัศน์โดยสตูดิโอ C-Station ออกอากาศในญี่ปุ่นตั้งแต่เดือนมกราคมถึงมีนาคม พ.ศ. 2561 อนิเมะได้รับการร่วมทุนและถือลิขสิทธิ์โดย Crunchyroll อนิเมะขนาดสั้นชื่อเรื่องว่า Heya Camp ออกอากาศระหว่างเดือนมกราคมถึงมีนาคม พ.ศ. 2563 ซีรีส์ละครไลฟ์แอ็กชันออกอากาศในประเทศญี่ปุ่นตั้งแต่เดือนมกราคมถึงมีนาคม พ.ศ. 2563 และละครฤดูกาลที่ 2 จะออกอากาศในฤดูใบไม้ผลิ พ.ศ. 2564 อนิเมะฤดูกาลที่ 2 ออกอากาศตั้งแต่เดือนมกราคมถึงเมษายน พ.ศ. 2564 และภาพยนตร์อนิเมะกำลังอยู่ในระหว่างการผลิต วิดีโอเกมความเป็นจริงเสมือนอิงจากซีรีส์ก็อยู่ในระหว่างการพัฒนา อนิเมะฤดูกาลที่สามออกอากาศตั้งแต่เดือนเมษายนถึงมิถุนายน พ.ศ. 2567 โดยมีการประกาศสร้างฤดูกาลที่สี่แล้ว

ตัวละคร
 ตัวละครหลัก 

คางามิฮาระ นาเดชิโกะ (; )
 แสดงโดย: ยูโนะ โอฮาระ
เด็กสาวผู้สดใสร่าเริงซึ่งกลายมาเป็นเพื่อนกับรินและเข้าชมรมกิจกรรมกลางแจ้ง นามสกุลของเธอมาจากคำอ่านอีกแบบหนึ่งของชื่อเมืองคากามิงาฮาระ จังหวัดกิฟุ

ชิมะ ริน (; )
 แสดงโดย: ฮารูกะ ฟูกูฮาระ
เด็กสาวพูดน้อยผู้นิยมการตั้งแคมป์ตามลำพัง มียานพาหนะประจำตัวคือสกูตเตอร์ยามาฮ่ารุ่นยามาฮ่า วีโน นามสกุลของเธอมาจากชื่อเมืองชิมะ จังหวัดมิเอะ

โองากิ ชิอากิ (; )
 แสดงโดย: โมโมโกะ ทานาเบะ
ประธานชมรมกิจกรรมกลางแจ้ง นามสกุลของเธอมาจากชื่อเมืองโองากิ จังหวัดกิฟุ

อินูยามะ อาโออิ (; )
 แสดงโดย: ยูเมนะ ยานาอิ
เพื่อนของชิอากิและสมาชิกชมรมกิจกรรมกลางแจ้ง นามสกุลของเธอมาจากชื่อเมืองอินูยามะ จังหวัดไอจิ

ไซโต เอนะ (; )
 แสดงโดย: ซาระ ชิดะ
เพื่อนร่วมชั้นผู้ร่าเริงของริน ชื่อของเธอมาจากชื่อเมืองเอนะ จังหวัดกิฟุ

 ตัวละครรอง 
คางามิฮาระ ซากูระ (; )
 แสดงโดย: ยูรินะ ยานางิ
พี่สาวของนาเดชิโกะผู้ชื่นชอบการขับรถเป็นงานอดิเรก

โทบะ มินามิ (; )
 แสดงโดย: คาโฮะ สึจิมูระ
ครูใหม่ที่โรงเรียนมัธยมปลายโมโตซุ เธอได้มาเป็นที่ปรึกษาประจำชมรมกิจกรรมกลางแจ้งเนื่องจากเธอชอบชมรมที่ไม่ได้มีกิจกรรมมากมายนัก เธอพบกับนาเดชิโกะและรินเป็นครั้งแรกขณะตั้งแคมป์กับน้องสาวของเธอ นามสกุลของเธอมาจากชื่อเมืองโทบะ จังหวัดมิเอะ

โทบะ เรียวโกะ (; )
 แสดงโดย: โฮโนกะ คิตาฮาระ
น้องสาวของโทบะ มินามิ ซึ่งมักจะตั้งแคมป์กับพี่สาวเป็นประจำ เด็ก ๆ ในชมรมกิจกรรมกลางแจ้งเข้าใจผิดว่าเธอเป็นผู้ชาย

โทกิ อายาโนะ (; )
 แสดงโดย: อันนะ อิชิอิ
เพื่อนสมัยมัธยมต้นของนาเดชิโกะ นามสกุลของเธอมาจากชื่อเมืองโทกิ จังหวัดกิฟุ

ชินชิโระ ฮาจิเมะ (; )
 แสดงโดย: อากิโอะ โอตสึกะ (คนเดียวกัน)
ตาของรินผู้ชื่นชอบการตั้งแคมป์กลางแจ้งและเป็นต้นแบบทำให้รินออกตั้งแคมป์เช่นเดียวกัน นามสกุลของเขามาจากชื่อเมืองชินชิโระ จังหวัดไอจิ

ชิมะ วาตารุ (; )

พ่อของริน ปรากฏตัวครั้งแรกในโอวีเอตอนพิเศษ

ชิมะ ซากิ (; )
 แสดงโดย: อายูมิ มิกาตะ
แม่ของรินซึ่งเคยออกตั้งแคมป์กับพ่อและตาของรินมาก่อน

คางามิฮาระ ชูอิจิโร (; )
 แสดงโดย: ยูซูเกะ โนงูจิ
พ่อของนาเดชิโกะ

คางามิฮาระ ชิซูกะ (; )
 แสดงโดย: เอโกะ ยามาโมโตะ
แม่ของนาเดชิโกะ

อินูยามะ อาการิ (; )
 แสดงโดย: ไอนะ นิชิซาวะ
น้องสาวของอาโออิ

อินูยามะ มิเนโกะ (; )

ยายของอาโออิ

ไซโต จุน (; )
แสดงโดย: จุน ฮาชิโมโตะ
พ่อของเอนะ

เสียงบรรยายประกอบ

นักพากย์ผู้ให้เสียงบรรยายประกอบในอนิเมะเป็นคนเดียวกันกับที่พากย์เป็นตาของริน

 หมายเหตุ 

 อ้างอิง 

 แหล่งข้อมูลอื่น 
 เว็บไซต์ทางการของอนิเมะ 
 อนิเมะ แคมป์สบายสไตล์สาว ๆ ที่อนิ-วัน ไทยแลนด์
 อนิเมะ แคมป์สบายสไตล์สาว ๆ ฤดูกาลที่ 2 ที่เน็ตฟลิกซ์
 อนิเมะ โลลิตั้งแคมป์ ฤดูกาลที่ 2 ที่บิลิบิลิ
 เว็บไซต์ทางการของละคร 



หมวดหมู่:มังงะที่ตีพิมพ์ในปี พ.ศ. 2558
หมวดหมู่:อนิเมะที่ออกฉายในปี พ.ศ. 2561
หมวดหมู่:อนิเมะที่ออกฉายในปี พ.ศ. 2563
หมวดหมู่:อนิเมะที่ออกฉายในปี พ.ศ. 2564
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:การ์ตูนญี่ปุ่นแนวเซเน็ง
หมวดหมู่:การทำอาหารในอนิเมะและมังงะ
หมวดหมู่:เมเดียลิงก์